**Obrazloženja Općeg dijela izmjena i dopuna financijskog plana 2023. Prehrambeno-tehnološkog fakulteta Osijek**

Sažetak djelokruga rada proračunskog korisnika

Djelatnost Fakulteta je visokoškolsko obrazovanje, kao i znanstveno-istraživačka djelatnost iz znanstvenog područja biotehničkih znanosti, tehničkih znanosti i prirodnih znanosti. Fakultet provodi sljedeće studijske programe; preddiplomski sveučilišni, diplomski sveučilišni, poslijediplomski sveučilišni te poslijediplomski specijalistički studij.

Osim formalnog obrazovanja, Fakultet organizira i deset različitih programa u sklopu koncepta cjeloživotnog obrazovanja. Također znanstvenici i suradnici Fakulteta, svoju znanstveno-istraživačku i stručnu aktivnost obavljaju kroz rad na domaćim i međunarodnim znanstvenim i stručnim projektima, kroz organizaciju međunarodnih znanstveno-stručnih kongresa. Razvijena je i izdavačka djelatnost te suradnja sa gospodarstvom.

Rashodi financijskog plana opravdani su kroz djelatnost Fakulteta.

Financijski plan Fakulteta temelji se na Strategiji razvoja Prehrambeno-tehnološkog fakulteta Osijek, samoanalizi postojećeg stanja, na kriterijima i uvjetima u kojima Fakultet djeluje, na europskim inicijativama (Sorbonska, Lisabonska, Bolonjska deklaracija i dr.) i važećoj legislativi (Zakon o znanstvenoj djelatnosti i visokom obrazovanju), kao i sveučilišnim i fakultetskim pravnim aktima, Strategiji razvoja Prehrambeno-tehnološkog fakulteta Osijek, Strateškom programu znanstvenih istraživanja Prehrambeno-tehnološkog fakulteta Osijek, Programu rada dekana (2021.-2025.) te Strategiji razvoja Sveučilišta.

Zakonske i druge pravne osnove

• Zakon o ustanovama

• Zakon o proračunu, Pravilnik o proračunskim klasifikacijama i Pravilnik o proračunskom računovodstvu i računskom planu

• Zakon o fiskalnoj odgovornosti

• Zakon o znanstvenoj djelatnosti i visokom obrazovanju

• Temeljni kolektivni ugovor za službenike i namještenike u javnim službama

• Uredba o nazivima radnih mjesta i koeficijentima složenosti poslova u javnim službama

**Prihodi i primici**

Ukupno planirani prihod za 2023. godinu iznosio je 4.445.600,00 eura, a sastoji se od:

- opći prihodi i primici – izvor 11 planirani su na temelju zadanih limita u iznosu 3.414.223,00 eura. Smanjenja prihoda na izvoru 11 rezultat je stvarnih rashoda sukladno kolektivnom ugovoru, planu i doznakama nadležnog Ministarstva.

- ostali prihodi za posebne namjene – izvor 43 planirani su u iznosu 305.262,00 eura. Smanjenje prihoda na navedenom izvoru rezultat je smanjenog prihoda od školarina.

- vlastiti prihodi – izvor 31 planiran je u iznosu 149.459,00 eura. Do povećanja prihoda u odnosu na plan dolazi zbog povećanog angažmana Fakulteta na tržištu (kotizacije za znanstveno-stručne skupove u organizaciji Fakulteta, sponzorstva, analize itd.).

- ostale pomoći – izvor 52 planiran je u iznosu 572.383,00 eura, a čine ga prihodi na temelju obavijesti koje smo zaprimili od Hrvatske zaklade za znanost (projekti) i Ministarstva poljoprivrede (stipendije) o tekućim prijenosima između proračunskih korisnika. Povećanje prihoda na izvoru rezultat je stvarno doznačenih sredstava Hrvatske zaklade za znanost kao i ostvarenih projekata Fakulteta koji nisu planirani, a odobreni su tijekom godine.

Do povećanja prihoda u odnosu na plan za 2023. dolazi i zbog produženja projekta financiranog iz Europskog fonda za regionalni razvoj koji je trebao završiti u prosincu 2022.

**Rashodi i izdaci**

Ukupno planirani rashodi za 2023. godinu iznosili su 4.812.637,00 eura, dok su očekivani u iznosu 4.864.731,00 eura.

Najznačajniji dio rashoda odnosi se na plaće zaposlenika i pokriće režijskih troškova. Iz projekata se financira kupnja i održavanje znanstvene opreme te se ulaže se u edukacije i usavršavanje zaposlenika

**Prijenos sredstava iz prethodne i u sljedeću godinu**

Fakultet je 2023. godinu započeti s ukupnim donosom koji se odnosi na vlastite i namjenske prihode kao i prihode sa izvora 52. To su sredstva projekata koja su doznačena, a troše se sukladno financijskom planu projekata. Preostali donos služi za pokriće redovitih troškova Fakulteta, kao i za planirano sufinanciranje nove zgrade Fakulteta. Fakultet nije u vlasništvu zgrade u kojoj se trenutno nalazi i dugoročni je plan izgradnja nove zgrade Fakulteta.

**Ukupne i dospjele obveze**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 3.325.956,00 kn/44.430,22 eura | 329.899,74 eura |
| Dospjele obveze | 3.016,00 kn/400,29 eura | 00,00 eura |